CELEX: 22014D0020
Language: mt
Date: 2014-02-14 00:00:00
Title: Deċiżjoni tal-Kumitat Konġunt taż-ŻEE Nru 20/2014 tal- 14 ta' Frar 2014 li temenda l-Anness XIII (Trasport) tal-Ftehim ŻEE

17.7.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 211/29
               
            DEĊIŻJONI TAL-KUMITAT KONĠUNT TAŻ-ŻEE
      Nru 20/2014
      tal-14 ta' Frar 2014
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 321/2013 tat-13 ta' Marzu 2013 dwar l-ispeċifikazzjoni teknika għall-interoperabbiltà relatata mas-subsistema ta' “vetturi ferrovjarji — vaguni tal-merkanzija” tas-sistema ferrovjarja fl-Unjoni Ewropea u li jirrevoka d-Deċiżjoni 2006/861/KE (1) jrid jiġi inkorporat fil-Ftehim ŻEE.
               
            
                  (2)
               
               
                  Ir-Regolament (UE) Nru 321/2013 jirrevoka d-Deċiżjoni tal-Kummissjoni 2006/861/KE (2) li hija inkorporata fil-Ftehim ŻEE u li konsegwentement trid tiġi rrevokata skont il-Ftehim ŻEE.
               
            
                  (3)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE jiġi emendat kif ġej:
      
                  1.
               
               
                  Dan li ġej jiddaħħal wara l-punt 37 m (Id-Deċiżjoni tal-Kummissjoni 2008/164/KE):
                  
                              “37n.
                           
                           
                              
                                 32013 R 0321: Ir-Regolament tal-Kummissjoni (UE) Nru 321/2013 tat-13 ta' Marzu 2013 dwar l-ispeċifikazzjoni teknika għall-interoperabbiltà relatata mas-subsistema ta' ‘vetturi ferrovjarji — vaguni tal-merkanzija’ tas-sistema ferrovjarja fl-Unjoni Ewropea u li jirrevoka d-Deċiżjoni 2006/861/KE (ĠU L 104, 12.4.2013, p. 1).
                              Għall-finijiet ta' dan il-Ftehim, id-dispożizzjonijiet tar-Regolament jinqraw bl-adattament li ġej:
                              Fil-punt 7.4. tal-Anness tar-Regolament, il-kliem ‘u n-Norveġja’ jiżdiedu wara l-kelma ‘l-Iżvezja’ u l-kliem ‘u Norveġiż’ jiżdiedu wara l-kelma ‘Żvediż’.”
                           
                        
            
                  2.
               
               
                  Jitħassar it-test tal-punt 371 (id-Deċiżjoni tal-Kummissjoni 2006/861/KE).
               
            Artikolu 2
      It-testi tar-Regolament (UE) Nru 321/2013 bil-lingwa Islandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-15 ta' Frar 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-14 ta' Frar 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 104, 12.4.2013, p. 1.
      
         (2)  ĠU L 344, 8.12.2006, p. 1.
      
         (*)  Ma huwa indikat l-ebda rekwiżit kostituzzjonali.